एक गृहिणी व नृत्य शिक्षिका, रुथ और एक निर्माण फोरमैन, पीटर बोलिआ, के पुत्र होगन का पालन-पोषण टैम्पा, फ़्लोरिडा में हुआ। एक बालक के रूप में वे लिटिल लीग बेसबॉल में पिचर (बेसबॉल फेंकनेवाला खिलाड़ी) थे। 16 वर्ष की उम्र से उन्होंने पेशेवर कुश्ती देखना शुरु किया। हाई स्कूल में, वे डस्टी ह्रोड्स के बड़े प्रशंसक थे और नियमित रूप से टैम्पा स्पोर्टेटोरियम के आयोजनों में उपस्थित रहा करते थे। उन्हीं में से एक कुश्ती आयोजन के दौरान पहली बार उनका ध्यान "सुपरस्टार" बिली ग्राहम की ओर गया और वे उनसे प्रेरित हुए. होगन एक कुशल संगीतकार भी थे, जिन्होंने फ़्लोरिडा स्थित विभिन्न रॉक बैंडों में बेस गिटार वादक के रूप में दस वर्ष बिताये.[9] उन दिनों फ़्लोरिडा क्षेत्र में कुश्ती लड़नेवाले अनेक पहलवान उन शराब-खानों में आते थे, जहां होगन अपनी संगीत प्रस्तुति दिया करते थे। फ़िर उन्होंने दक्षिण फ़्लोरिडा विश्वविद्यालय (University of South Florida) में प्रवेश लिया, लेकिन उन्होंने बीच में ही पढ़ाई छोड़ दी; वे अपना अधिकांश समय एक स्थानीय व्यायाम-शाला में बिताया करते थे, जहां वे उप-पहलवान माइक ग्राहम से मिले, जो प्रसिद्ध पहलवान और नैशनल रेस्लिंग एलायन्स के अध्यक्ष एडी ग्राहम के पुत्र थे। होगन के शारीरिक-गठन ने जैक ब्रिस्को और उनके भाई गेराल्ड का ध्यान भी आकर्षित किया। होगन की लंबाई 6'4" और वज़न लगभग 260 पाउंड था। दोनों ने मिलकर होगन को इस बात के लिए मनाया कि वे कुश्ती के क्षेत्र में प्रयास करें। बचपन से ही कुश्ती के प्रशंसक होने के कारण होगन ने इस बात को मान लिया और 1976 में माइक ग्राहम ने होगन का परिचय हिरो मत्सुदा से करवाया, जो इस खेल के शीर्ष प्रशिक्षकों में से एक थे। होगन के अनुसार, उनके पहले प्रशिक्षण सत्र के दौरान मत्सुदा ने व्यंग्यपूर्ण लहज़े में उनसे पूछा, "तो तुम एक पहलवान बनना चाहते हो?" और जानबूझकर होगन की टांग तोड़ दी। 
टीवी और फिल्म भूमिकाएं
प्रारम्भिक जीवन
द मेगा पावर्स (1988-1989)
विंस रूसो के साथ संघर्ष और प्रस्थान (1999-2000)